মেহুল চোকসিকে প্রত্যর্পণের অনুমতি দিল বেলজিয়ামের আদালত!

ওয়েব ডেস্ক : পিএনবি-তে আর্থিক প্রতারণা (PNB Scam) মামলায় পলাতক হিরে ব্যবসায়ী মেহুল চোকসিকে (Mehul Choksi) ভারতের হাতে তুলে দেওয়ার অনুমতি দিল বেলজিয়ামের আদালত (Belgium Court)। তবে অভিযুক্ত ১৫ দিনের মধ্যে সে দেশের শীর্ষ আদালতে আবেদন করতে পারবেন বলে জানানো হয়েছে আদালতের তরফে। ফলে মেহুল চোকসিকে হাতে পেতে আরও সময় লাগতে পারে বলে মনে করা হচ্ছে।

পিএনবি থেকে ১৩ হাজার কোটি টাকা আর্থিক তছরুপের অভিযোগ উঠেছিল গুজরাটের ব্যবসায়ী মেহুল চোকসির (Mehul Choksi) বিরুদ্ধে। তার পরে এই মামলার তদন্তে নামে কেন্দ্রীয় তদন্তকারী সংস্থা সিবিআই। কিন্তু তার আগেই ২০১৮ সালে ভারত ছেড়ে পালিয়ে যান চোকসি। প্রথমে তিনি গিয়েছিলেন অ্যান্টিগায়। তাঁকে বলতে শোনা গিয়েছিল, তিনি এখন অ্যান্টিগার নাগরিক। ভারতীয় নন। কিন্তু এদেশের নাগরিকত্ব তিনি এখনও ছাড়েননি।

আরও খবর : ভারতের কোলে বসে ষড়যন্ত্র করছে আফগানিস্তান, দাবি পাকিস্তানের

এর পরে ২০২৪ সালে জানা যায়, মেহুল চোকসি গা ঢাকা দিয়েছেন বেলজিয়ামে (Belgium)। তার পরেই ভারত সরকারের তরফে বেলজিয়ামের সরকারের কাছে চোকসিকে পত্যর্পণের আবেদন জানানো হয়। তার পরেই গত এপ্রিল মাসে পলাতক ভারতীয় এই হিরে ব্যবসায়ীকে গ্রেফতার করে পুলিশ। এর পর থেকে জেলে রয়েছেন তিনি।

তবে মেহুল চোকসির (Mehul Choksi) তরফে শারীরিক অসুস্থতার কথা বলে একাধিকবার জামিনের আবেদন জানানো হয়েছিল। কিন্তু তা খারিজ করে দেওয়া হয় আদালতের তরফে। এর পরে, এবার আদালতের তরফে জানানো হয়, চোকসির প্রত্যার্পণ নিয়ে ভারতের আর্জি বৈধ। তবে ১৫ দিনের মধ্যে সুপ্রিম কোর্টে আবেদন করতে পারবেন ভারতের হিরে ব্যবসায়ী। ফলে মেহুল চোকসিকে হাতে পেতে আরও বেশ কিছুটা সময় লাগতে পারে বলে মনে করা হচ্ছে।

দেখুন অন্য খবর :